Fl-ewwel sebat ijiem ta’ dis-sena, fl-Ewropa kien hawn aktar minn 1,800,000  opportunità ta’ xogħol. Is-servizz tal-impjiei ewropej, il-EURES, jirraporta li aktar minn 32,500 kumpanija jridu ħaddiema mill-UE. L-akbar għadd ta’ impjiegi disponibbli huwa fl-Ingilterra. Min-naħa l-oħra, l-akbar għadd ta’ nies qegħda huma fi Spanja  – 318,000 – u warajha hemm l-Italja, l-Portugall u r-Rumanija. Sadanittant, mijiet ta’ Griegi iġġieldu mal-pulizija f’Ateni waqt li kienet qed issir iċ-ċerimonja  (ritratt fuq) biex il-Greċja tieħu l-presidenza tal-UE għas-sitt xhur li ġejjin. Il-pulzija, li ħadu ħsieb jagħlqu t-toroq kollha u l-istazzjonijiet tal-ferrovija għal 18-il siegħa, ferrxu d-dimostranti bil-gass tad-dmugħ. Bħala president tal-unjoni, il-Griegi jridu jgħinu jorganizzaw l-elezzjonijiet għall-Parlament Ewropew f’Mejju li ġej.